# Александър Божинов

### от Уикипедия, свободната енциклопедия

Александър Божинов български художник
Роден: | 24 февруари 1878 Свищов, днес България
Починал: | 30 септември 1968 София, България

Александър Николов Божинов е български художник, публицист и писател, един от авторитетите в областта на карикатурата и илюстрацията. Завършва живопис в град София, а след това учи в Мюнхен, Германия. Известно време редактира хумористичния български вестник „Българан“. След 1929 г. е избран за дописен член на БАН, а след 1939 г. и за редовен член.

Александър Божинов е смятан за основател на карикатурата като изкуство в България. Неговите карикатури се отличават с разнообразните си теми и остроумния текст. Едни от най-популярните му произведения в карикатурата са срещу личния режим на Фердинант. Редовни герои в карикатурите на Александър Божинов са Пижо и Пендо, които по това време са се превърнали в постоянни герои на народното творчество.

След 9 септември 1944 г. в темата на неговите произведения настъпва съществена промяна. Основна тема за Александър Божинов става защитата на мира. Пресъздава и типични трудови герои. През своята кариера той рисува и множество живописни картини.

Александър Божинов пише стихове и фейлетони, а в края на кариерата си и художествена критика.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%91%D0%BE%D0%B6%D0%B8%D0%BD%D0%BE%D0%B2_ea8a.html“.

Категории: Български художници

##### Views

- Статия
- Беседа
- Текуща версия

##### Търсене